Chthonic
Chthonic (ponekad pisano kao ChthoniC ili ChThoniC) je melodični black metal sastav iz Taipeia sa Tajvana. 

Teme njihovih pjesama su tajvanska mitologija i povijest, te koriste elemente tradiconalne tajvanske glazbe i instrumente kao što je erhu. Članovi sastava također su politički aktivisti koji zagovaraju nevisnost Tajvana te pravo na samoodređenje Tibetanaca i Ujgura, a pjevač i osnivač grupe Freddy Lim je predsjednik tajvanskog ogranka Amnesty Internationala.

O grupi

Grupu je 1995. godine osnovao Freddy Lim, te nakon mnogo promjena postave, prvi studijski album Where the Ancestors' Souls Gathered objavljuju 1999. Iduće godine objavljuju 9th Empyrean, a 2002. Relentless Recurrence, baziran na tajvanskoj priči o duhovima "Lin-tou Jie." To je ujedno i njihov prvi album koji je kompletno snimljen na tajvanskom jeziku, prethodni su bili takođern na klasičnom kineskom i mandarinskom. Iste godine, nastupaju na koncertima u SAD-u, Japanu i Hong Kongu, te kao pratnja švedskom black metal sastavu Dark Funeral.

Od četvrtog album Seediq Bale iz 2005. snimaju i verzije na engleskom jeziku. Godine 2007. organizirali su međunarodni glazbeni festival u spomen na 60. godšnjicu 228 incidenta, kada je u antivladinim pobunama ubijeno od 10.000 do 30.000 ljudi. Taj događaj glavna je tema i njihovog idućeg albuma Mirror of Retribution objavljenog 2009. Šesti studijski album Takasago Army objavljuju 2011. te organiziraju koncert u hramu Sing Ling, povijesnom lokalitetu koji se spominje u njihova zadnja tri albuma, na kojem je kao gost nastupio i Randy Blythe iz grupe Lamb of God. Svoj zasada posljednji album Bu-Tik objavili su 2013. godine.

Na nastupima su poput mnogih black metal sastava koristili corpsepaint, ispočetka inspiriran skandinavskim sastavima, no kasnije se temeljio na likovima iz tajvanske tradicionalne mitologije. Osim tradicionalne tajvanske mitologije i legendi, česta tema njihovih pjesama su borba za tajvansku nezavisnost, zbog čega im je zabranjeno nastupanje u Kini, osim u nekadašnjim kolonijama Hong Kongu i Macau. Također, kontroverze izaziva i spaljivanje zastave Kuomintanga, koje su prvi put izveli u videospotu za pjesmu "Forty-Nine Theurgy Chains" iz 2009. Kasnije su obožavateljima kao službeni poklon ponudili paket koji je sadržavao navedenu zastavu i kutiju šibica.

Pjevač sastava, Freddy Lim je 2015. osnovao vlastitu političku stranku, čiji je glavni cilj postizanje veće neoviosnosti Tajvana od Kine te je iduće godine izabran u tajvanski parlament.

Članovi
Trenutačna postava
Freddy Lim - vokal, erhu (1995.-)
Doris Yeh -bas gitara, prateći vokal (1999.-)
Jesse Liu - gitara, prateći vokal (1999.-)
Dani Wang - bubnjevi (2005.-)
CJ Kao - klavijature (2005.-)

Bivši članovi
Su-Nong Chao "The Bloody String" – erhu (2005.–2008.)
Alexia – klavijature (2004.–2005.)
A-Jay Tsai – bubnjevi (1999.–2005.)
Luis – klavijature (2003.–2004.)
Sheryl – klavijature (2002.–2003.)
Vivien – klavijature (2001.–2002.)
Ambrosia – klavijature (1995.–2001.)
Null – gitara (1999.–2000.)
Wang – bubnjevi (1998.–1999.)
Zac – gitara (1998.–1999.)
Yu – bas gitara (1997.–1999.)
Ellis – gitara (1995.–1998.)
Terry – bubnjevi (1995.–1998.)
Man 6 – bas gitara (1996.–1997.)

Diskografija
Studijski albumi
Where the Ancestors' Souls Gathered (1999.)
9th Empyrean (2000.)
Relentless Recurrence (2002.)
Seediq Bale (2005.)
Mirror of Retribution (2009.)
Takasago Army (2011.)
Bú-Tik (2013.)

EP
Satan's Horn (2003.)

Kompilacije
Relentless for 7 Years, Plus (2002.)
(Anthology: A Decade On The Throne) (2006.)
Pandemonium (2008.)

Live albumi
A Decade on the Throne (2006.)
Final Battle At Sing Ling Temple (2012.)
Ian Bu (2014.)

Reference

Vanjske poveznice
Službena stranica

Tajvanska kultura
Heavy metal grupe
Black metal grupe